રાજસ્થાન રોયલ્સના આ નિર્ણય બાદ બધાની નજર ડેવિડ વોર્નર પર ટકેલી હતી. વોર્નરના હાથમાં સનરાઇઝર્સ હૈદરાબાદની ટીમનું નેતૃત્વ હતું. એ તો નક્કી જ હતું કે બોલ ટેમ્પરિંગ વિવાદ બાદ ઓસ્ટ્રેલિયાની ટીમના વાઇસ કેપ્ટનપદેથી હટાવાયેલા વોર્નર પાસેથી પણ સનરાઇઝર્સની કેપ્ટનશિપ છીનવી લેવાશે. ફ્રેંચાઇઝી નહીં ઇચ્છે કે કોઈ ખરાબ છબિવાળો ખેલાડી તેની ટીમનું નેતૃત્વ સંભાળે. હવે વોર્નરના સ્થાને અનુભવી ઓપનર શિખર ધવન હૈદરાબાદ સનરાઇઝર્સ ટીમનું નેતૃત્વ સંભાળે તેવી શક્યતા છે. એવું પહેલી વાર બનશે કે આઇપીએલની બધી જ ટીમના કેપ્ટન તરીકે ભારતીય ખેલાડી જોવા મળશે.